Po prvi put objavljeni snimci udara otetog aviona u Pentagon
Važno je da ljudi razumiju da je let 77 korišten kao oružje za napad na Pentagon, i mnogo je ljudi poginulo.  Bilo je sugestija da je v
Po prvi put nakon terorističkih napada na Sjedinjene Države 11 septembra 2001., američka vlada je objavila video snimke obrušavanja otetog aviona na zgradu Pentagona. Nedostatak video snimaka udara otetog aviona u zgradu Penatgona, uz istovremeno obilje filmskih snimaka napada na tornjeve Svjetskog trgovinskog centra u New Yorku, već godinama je u dijelu svjetske javnosti podharnjivalo teoriju zavjere, sugerirajući čak da je vlada sama organizirala napad na Penatgon. Ministarstvo odbrane Sjedinjenih Država jučer je u javnost pustilo snimke na kojima se vidi kako avion American Airlines, let 77 udara u Penatgon 11. septembra 2001. godine. Snimci koje je zabilježila sigurnosna kamera Pentagona smještena izvan zgrade su objavljeni u skladu sa Zakonom o slobodi informiranja i zahtijevom organizacije za javni interes Judical Watch podnesenim još u decembru 2004. godine. Neke od slika su ranije objavljene, neke su procurile do javnosti, ali ovo su prvi zvanično objavljeni snimci. Na njima se avion vidi kao nejasna bijela mrlja kako udara u zemlju blizu zgrade Pentagona. Gotovo istovremeno na videu se pojavljuje vatrena lopta, a zatim stub sivo crnog dima. Tom Fitton iz grupe Judical Watch, kaže da se organizacija borila za objavljivanje ovog videa jer to smatraju važnim za kompletiranje javne dokumentacije o napadima. Nadamo se da će ovo otkloniti neke terorije zavjere u vezi 11. septembra. Takodjer je važno da to kompletira istorijsku dokumentaciju i podsjeća na stravičnu prirodu terorističke prijetnje sa kojom se kao zemlja susrećemo. Važno je da ljudi razumiju da je let 77 korišten kao oružje za napad na Pentagon, i mnogo je ljudi poginulo. Bilo je sugestija da je vlada u to umješana i nadamo se da snimci otklanjaju takve sumnje, kaže gospodin Fitton. Leteći brzinom od od oko 560 kilometara na sat oteti avion se obrušio na jugozapadnu stranu Pentagona kratko nakon što su se dva oteta aviona udarila u tornjeve Svjetskog trgovinskog centra u New Yorku. U napadu je poginulo 125 ljudi unutar Pentagona i 59 putnika i članova posade , kao i pet otmičara koji su oteli avion odmah nakon uzljetanja sa aerodroma Dulles, 30-tak kilometara dalje od Pentagona.